04/12/2009 | Administración LocalMunicipal
Sada
Secretaría
VI Mostra de Teatro Concello de Sada-premios Lugrís Freire

ANUNCIO VI Mostra de Teatro Concello de Sada-premios Lugrís Freire Mediante resolución da Alcaldía de data 17 de novembro de 2009, prestouse aprobación ás seguintes Bases da “VI Mostra de Teatro Concello de Sada-premios Lugrís Freire”: BASES VI MOSTRA DE TEATRO CONCELLO DE SADA. PREMIOS LUGRÍS FREIRE. ARTIGO 1. OBXECTO. A Mostra de Teatro do Concello de Sada nace con vocación de fomentar a cultura en xeral e as artes escénicas en particular. Pretende ser unha cita anual na que teñan cabida os traballos presentados por compañías de teatro amador, e servir así de impulso favorecedor do teatro feito na nosa Comunidade Autónoma. Con este certame actual inténtase acadar o obxectivo de achegar o Teatro á poboación de Sada, ademais de ser estímulo para fomentar a participación cidadá, a través da Escola Municipal de Teatro de Sada. A Compañía Municipal de Teatro do Concello de Sada atopa nesta Mostra o lugar ideal no que facer a estrea das súas obras, e é un escaparate axeitado para os demais grupos de teatro afeccionado da localidade. ARTIGO 2. PARTICIPANTES.1. Poderán concursar todos os grupos afeccionados da Comunidade Autónoma de Galicia e do Norte de Portugal. Cada grupo presentará a concurso o número de obras que desexe, das cales só poderá ser seleccionada unha.2. As obras poderán ser representadas tanto en Galego como en Castelán. ARTIGO 3. NORMAS DE PARTICIPACIÓN.1. Non se poderá presentar a concurso obras seleccionadas en edicións anteriores deste certame. Pola contra, sí poderán participar compañías que teñan participado en anos anteriores.2. Será imprescindible presentar, xunto coa inscrición, un vídeo do espectáculo completo, en formato DVD (copia, nunca orixinal) que será devolto pola organización ós participantes. Por parte do grupo ou compañía acéptase a difusión de imaxes ou a difusión da totalidade das obras presentadas.3. Xunto coa inscrición deberase presentar toda a documentación posible sobre o grupo ou compañía: · Historia da Compañía ou Grupo. · Críticas de prensa. · Certames ós que concorreu. · Fotografía en cor do espectáculo.4. Será por conta dos grupos participantes a autorización do autor e os dereitos de representación das obras presentadas. ARTIGO 4. INSCRICIÓN.1. A inscrición das obras presentadas ó certame serán realizadas polo director ou directora da compañía. A inscrición farase mediante escrito no que deberá constar: · Título do espectáculo/autor. · Sinopse. · Duración. · Reparto. · Características técnicas (medidas da escenografía, plano de luces, etc.2. Coa inscrición deberán sinalarse os datos postais da persoa responsable, así como o domicilio fiscal da compañía ou grupo: · Nome e apelidos. · Dirección. · Teléfonos. · Correo electrónico. · Domicilio fiscal da compañía ou grupo.3. É obrigatorio presentar os datos pedidos en todos os apartados anteriores.4. A inscrición das obras poderá presentarse en persoa no Rexistro do Ilmo. Concello de Sada. Tamén se poderán presentar no rexistro de calquera órgano administrativo pertencente á Administración Xeral do Estado, no de calquera Administración da Comunidade Autónoma, ou nas oficinas de Correos. Nestos últimos casos, deberán ser logo enviados por correo postal, dirixidos a: VI MOSTRA DE TEATRO AFECCIONADO. CONCELLO DE SADA. Ilmo. Concello de Sada. Avenida da Mariña nº25. CP 15160 Sada, A Coruña. (O horario do Rexistro do Concello de Sada é de luns a venres de 9:00h. a 14:00h., e os sábados de 9:00h. a 13:00h.). ARTIGO 5. PRAZO. O prazo límite de inscrición e entrega da documentación conclúe o 15 de febreiro de 2010. ARTIGO 6. SELECCIÓN.1. A selección das obras será realizada por unha Comisión formada por dous membros da Concellaría de Cultura do Concello de Sada, e por dous directores e/ou actores teatrais de contrastada experiencia.2. A Comisión de Selección realizará unha lista de 6 espectáculos. Estes formarán a? VI MOSTRA DE TEATRO AFECCIONADO DO NOROESTE, CONCELLO DE SADA. PREMIOS LUGRÍS FREIRE?. 3. A organización resérvase o dereito de incluír ata un máximo de tres espectáculos realizados por grupos de teatro locais de forma directa no certame. ARTIGO 7. XURADO. A organización proporá un xurado que designará a Alcaldía do Concello de Sada. Este xurado non terá por qué ser o encargado da selección das obras presentadas. Estará formado por representantes do Concello de Sada e por profesionais e personalidades relevantes do mundo do Teatro. ARTIGO 8. PREMIOS. Establécense os seguintes premios: 1. Outorgarase un premio de 1000 € ó mellor espectáculo do xurado.2. Haberá un premio de 300 € á mellor actriz.3. Outro premio de 300 € ao mellor actor.4. Un premio de 500 € ó mellor espectáculo para o público, por votación. Os premios á mellor actriz/actor serán entregados á propia actriz/actor. NOTAS: Os receptores de premios que sexan persoas físicas (non asociación legalmente constituídas nin grupos culturais) poderán ser obxecto das retencións dispostas pola Facenda Pública. Os grupos seleccionados que sexan provenientes de Sada non poderán participar no “premio do público”. ARTIGO 9. DIETAS. O Concello de Sada abonará as seguintes cantidades para os grupos de teatro seleccionados, por concepto de dietas e quilometraxe. Estas dietas se outorgarán en función dos seguintes criterios: · 100 € para grupos con domicilio fiscal situado a menos de 50km. de Sada. · 200 € para grupos con domicilio fiscal situado a máis de 50km. e ata 200km. de distancia de Sada. · 300 € para grupos que teñan o seu domicilio fiscal situado a máis de 200km. de Sada. NOTA: Haberá un máximo de crédito de 1800? adicados ós conceptos de dietas. En caso de que cos criterios anteriores fose superado este límite, os 1800? serán prorrateados proporcionalmente polo tramo de km. de cada compañía. ARTIGO 10. MEDIOS TÉCNICOS. O Concello de Sada porá a disposición dos grupos seleccionados o seguinte material, que será o mesmo para todos: · 14 PC de 1000 W con filtros. · Trust fixos de frontal e contras. · Caixa negra. · 1 Mesa de dimmers. · Mesa de son de 8 canais. · Reproductor de cd. · Reproductor de casete. · Amplificador e equipo de saída. · Un técnico para o seu manexo. En ningún caso realizaranse representacións con voz amplificada por microfonía. ARTIGO 11. REPRESENTACIÓNS.1. Todas as representacións realizaranse no Auditorio da Casa da Cultura Pintor Lloréns e en locais especialmente adecuados para a representación das funcións. A organización poderá cambiar o lugar de representación se circunstancias de forza maior, como realización de reformas, ou ben outra ocupación do espazo por motivos de urxencia ou imperiosa necesidade, o fixesen imprescindible.2. As labouras de carga e descarga, así como a montaxe e desmontaxe de decorados e escenografía, serán realizadas por persoal da compañía ou grupo. ARTIGO 12. DATAS. As funcións de presentación das obras seleccionadas na VI Mostra de Teatro do Concello de Sada, Premios Pintor Lloréns, realizaranse dende o sábado 13 de marzo ata o 28 de marzo de 2010. ARTIGO 13. CONFORMIDADE. Todos os participantes, polo mero feito de selo, aceptan as presentes bases na súa totalidade. Sada, 24 de novembro de 2009 O Alcalde Asdo.: Abel López Soto